Кожны хрысціянін добра ведае, што Бог суправаджае нас, дзе б мы ні былі, і бачыць усе, што б мы ні рабілі. Але есць такія месцы, дзе прысутнасць Бога адчуваецца асабліва моцна – у кожным сонечным праменьчыку, у кожнай аблачынцы, у кожным подыху ветрыка, у кожнай травінцы і пясчынцы, у кожным каменьчыку… Ты робіш удых – і на душы становіцца незвычайна легка; ты кідаеш свой позірк навокал – і ўсе становіцца каляровым; ты ўсміхаешся і бачыш, што вакол цябе ўсе таксама ўсміхаюцца; ты пачынаеш маліцца і адчуваеш, што на цябе сыходзіць Божая ласка, што цябе любяць, табе прабачаюць і дапамагаюць, што ты можаш атрымаць усе, чаго б ты ні пажадаў… За спіною нібыта вырастаюць крылы, а ўвесь цяжар і нягоды застаюцца ў мінулым.